Või siis… üks film tuleb tegelikult veel meelde: "Helisev muusika". Seda käisime emaga Kosmoses vaatamas; ma usun, et olin siis juba koolilaps või vähemalt kohe  kooli minemas. Film meeldis mulle nii väga, et kinost välja tulles pigistasin silmad kõvasti-kõvasti kinni ja soovisin, et saaksin seda kunagi veel näha. Nüüd olge lahked - ostke aga DVD ja ongi olemas. Muide, ma tõesti ostsingi selle DVD endale. Ja film on endiselt mu lemmikuid. Ainult, et seda tunnet, mis oli esimest korda kinolinalt vaadatuna von Trappi perele kaasa elada… vot seda enam päris tagasi ei saagi.